Mindaugas Šnipas

Mindaugas Šnipas (1960 m. kovo 22 d. Šakiuose, Lietuvos TSR) – Lietuvos skulptorius. Aktyvus tarptautinių simpoziumų dalyvis, rezidentas. Skulptoriaus darbų turi įsigijusios Lietuvos, Suomijos, Danijos meno galerijos, muziejai.Mindaugas Šnipas atsako į Vilniaus Šv. Kristoforo gimnazijos klausimyną

Biografija

Gimė 1960 m. kovo 22 d. Šakiuose. 1984 m. baigė Vilniaus dailės institutą ir įgijo skulptoriaus specialybę, nuo 1989 m. Vilniaus dailės akademijos Skulptūros katedros docentas, nuo 1990 m. Lietuvos dailininkų sąjungos narys. Personalines  parodas rengia nuo 1986 metų. Nuo 1984 m. dalyvavo grupinėse parodose Lietuvoje, Estijoje, Austrijoje, Švedijoje, Suomijoje, Australijoje, Danijoje, Italijoje, Nyderlanduose, Portugalijoje ir kitose šalyse. 

Darbai

Vilniuje M. Šnipas sukūrė skulptūrą „Piliakalnis“ (Panerių skulptūrų parke), atminimo lentas M. Vainraichui (Jono Basanavičiaus g. 16), R. Chvolesui (Tilto g. 15) ir Z. Reizenui (Jono Basanavičiaus g. 17). 

1987 m. Kauno miesto sode prie muzikinio teatro buvo pastatytas skulptoriaus sukurtas kompozitoriaus Stasio Šimkaus paminklinis biustas.Stasys Šimkus. Žymūs Kauno žmonės: atminimo įamžinimas. Kauno apskrities viešoji biblioteka (2004) 

1989 m. balandžio 9 d. Kauno Muzikinio teatro sodelyje, pažymint kompozitoriaus Juozo Naujalio 120-ąsias gimimo metines, atidengtas skulptoriaus sukurtas paminklinis biustas.Juozas Naujalis. Žymūs Kauno žmonės: atminimo įamžinimas. Kauno apskrities viešoji biblioteka (2004).  

1997 m. rugsėjo 12 d. Vilniuje, netoli namo Žydų g. 5, atidengtas skulptoriaus sukurtas paminklas-biustas Vilniaus Gaonui, kurį sukūrė, remdamasis jau anksčiau sukurtu skulptoriaus Teodoro Kazimiero Valaičio gipsiniu modeliu.Vilniaus Gaonas (ben Šlomo Zalmanas Elijas / Solomon Zalman Elijahu / Eyliohu ben Shloyme-Zalmen) 

2009 m. birželio 21 d. Jonavoje atidengtas skulptoriaus sukurtas paminklas Abraomui Kulviečiui. 2011 m. gegužės 12 d. atidengtas skulptoriaus sukurtas paminklas Vilniaus Latvių gatvėje žymiam rusų poetui Konstantinui Balmontui.Latvių gatvėje atidengtas pirmas pasaulyje paminklas poetui Konstantinui Balmontui atminti 


Nuorodos

 Skulptoriaus biografija ;
 В Вильнюсе открыт памятник поэту Бальмонту.

Šaltiniai

Kategorija:Lietuvos skulptoriai